ઈસરોમાં સાયન્ટીસ્ટ જેવા પદ પર રહી ચૂકેલા ડાયરેકટ ડીવાયએસપી પદે પસંદ થયેલ એચ.આર. મુલિયાણાએ અમદાવાદ શહેર ક્રાઈમ બ્રાંચમાં એસીપી અને વડોદરા ક્રાઈમ બ્રાંચના ડીસીપી તરીકે બબ્બે વખત હોદો સંભાળવા સાથે આતંકવાદી પ્રવૃતિઓ, બનાવટી નોટો, ડ્રગ્સ માફીયાઓ સામે કડક હાથે કામગીરી કરી હતી. પોરબંદરમાં તેઓની કામગીરીને આજે પણ યાદ કરવામાં આવે છે. ઉચ્ચ કક્ષાના સિનીયર અધિકારીઓએ તેમના સીઆર ખૂબજ યશસ્વી રીતે લખેલા છે. મૂળ રાજકોટના આ વતનીને સુરતમાં પોલીસ કમિશ્નર સતિષ શર્મા દ્વારા અસામાજિક પ્રવૃતિઓ સામે ચાલતી ઝુંબેશમાં હાથ મજબુત બનાવવા એચ.આર. મુલિયાણાની પસંદગી થયાનું સચિવાલય વર્તુળો જણાવે છે.